sagorsarker/bangla-wikipedia huggingface dataset:
আওয়ারমাইন

আওয়ারমাইন একটি হ্যাকার দল যারা সিস্টেম ও নেটওয়ার্ক নিরাপত্তা লঙ্ঘনের সাথে জড়িত। দলটি প্রায়শই বিভিন্ন ব্যক্তি ও প্রতিষ্ঠানের অ্যাকাউন্ট হ্যাক করে নিজেদের বাণিজ্যিক পরিসেবা প্রচার করে সাইবার ধ্বংসপ্রবণতা চালায়। ফলশ্রুতিতে, অনেক মাধ্যম তাদের "হুয়াইট হ্যাকার" দল হিসেবে গণ্য করেন না।
২০১৬ সালে দলটি উইকিপিডিয়া সহ-প্রতিষ্ঠাতা জিমি ওয়েলস, পোকেমন গো প্রতিষ্ঠাতা জন হ্যাংক, টুইটার সহ-প্রতিষ্ঠাতা জ্যাক ডরসি এবং ফেসবুক সহ-প্রতিষ্ঠাতা মার্ক জাকারবার্গ এবং গুগলের প্রধান নির্বাহী কর্মকর্তা সুন্দর পিচাইয়ের টুইটার অ্যাকাউন্ট হ্যাক করেছিলো। সাথে সাথে জাকারবার্গের পিন্টারেস্ট অ্যাকাউন্টও হ্যাক করে। সামাজিক যোগাযোগ মাধ্যমের অ্যাকাউন্ট হ্যাক ছাড়াও দলটি টেকক্রান্চ ওয়েবসাইট হ্যাক করে।
অক্টোবরে বাজফিড সৌদি আরবের আহমেদ মাক্কি নামের এক কিশোর আওয়ারমাইনের সাথে জড়িত অভিযোগ করে একটি প্রতিবেদন প্রকাশ করে। আওয়ারমাইন অভিযোগটি অস্বীকার করে আহমেদকে তাদের একজন “অনুসারী” বা “ফ্যান” হিসেবে উল্লেখ করে। প্রতিবেদনটি প্রকাশের একদিন পর তারা বাজফিডের ওয়েবসাইটে আক্রমণ চালায় এবং তাদের কিছু পোস্ট পরিবর্তন করে “হ্যাক্‌ড বাই আওয়ারমাইন” লিখে দেয়।
একই বছর তারা সনি ওয়ার্ল্ডওয়াইড স্টুডিওর সভাপতি শুহেই যোশিদা, নেটফ্লিক্স, মার্ভল, সনি মিউজিক গ্লোবল এবং ন্যাশনাল জিওগ্রাফিক ফটোগ্রাফির টুইটার অ্যাকাউন্ট হ্যাক করে। এছাড়া, জিমি ওয়েলসের উইকিমিডিয়া বৈশ্বিক ব্যবহারকারী অ্যাকাউন্ট এবং ন্যাশনাল জিওগ্রাফির ইন্সটাগ্রাম অ্যাকাউন্ট হ্যাকিং-এর কবলে পড়ে।
২০১৭ সালে আওয়ারমাইন মিডিয়াম ওয়েবসাইটের কৌশলগত অংশীদারত্ব দলের কিছু কর্মকর্তার অ্যাকাউন্ট হ্যাক করে মিডিয়ামে থাকা ফরচুন এবং ব্যাকচ্যানেলের ব্লগ অ্যাকাউন্ট দখল করে নেয়। তাদের দ্বারা ২০১৭ সালে ডেভিড গেটা, নিউ ইয়র্ক টাইমস, ডাব্লিউডাব্লিউই, গেম অব থ্রোনস, প্লেস্টেশন, এফসি বার্সেলোনা, রিয়াল মাদ্রিদ, এইচবিও এবং এইচবিওর আরো কিছু টেলিভিশন ধারাবাহিকের টুইটার অ্যাকাউন্ট হ্যাক হয়। এছাড়াও তারা প্লেস্টেশনের ডাবাবেজের কিছু তথ্য ফাঁস করার দাবী জানায় এবং রিয়াল মাদ্রিদের ইউটিউব চ্যানেল ও সিএনএন-এর ফেসবুক অ্যাকাউন্ট হ্যাক করে। এর বাইরে তারা আরো বেশ কিছু আন্তর্জাতিক প্রতিষ্ঠানের ইউটিউব চ্যানেল হ্যাক করতে সমর্থ হয়।
৩১ আগস্ট দলটি উইকিলিকসের ওয়েবসাইট হ্যাক করে তাতে “হাই, আমরা আওয়ারমাইন, চিন্তা করবেন না আমরা শুধু আপনাদের নিরাপত্তা পরীক্ষা করছি...ব্লাব্লাব্লাব, ওহ ওয়েট, এটি নিরাপত্থা পরীক্ষা নয়! উইকিলিকস, মনে পড়ে আপনারা আমাদেরকে আপনাদের ওয়েবসাইট হ্যাকের চ্যালেঞ্জ করেছিলেন?” সে সময় বেশ কিছু স্থান থেকে উইকিলিকসের ওয়েবসাইটে প্রবেশ করার চেষ্টা করা হলে ব্যবহারকারীরা তাদের অ্যাকাউন্ট স্থগিত হওয়ার বার্তা দেখতে পান।
সেপ্টেম্বরে তারা বহুজাতিক ভিডিও হোস্টিং সেবাদাতা প্রতিষ্ঠান ভেভো'র সার্ভার হ্যাক করে তাদের ৩ টেরাবাইট অভ্যন্তরীন নথি প্রকাশ করে দেয়।
জানুয়ারিতে দলটি ন্যাশনাল ফুটবল লীগ ও ন্যাশনাল ফুটবল লীগের অধীন ১৫টি দলের ফেসবুক, টুইটার ও ইন্সটাগ্রাম অ্যাকাউন্ট হ্যাক করে। ফেব্রুয়ারিতে তারা ফেসবুকের টুইটার অ্যাকাউন্টসহ তাদের বেশ কিছু সামাজিক যোগাযোগ মাধ্যমে থাকা অ্যাকাউন্ট হ্যাক করে।
হ্যারি স্মিথ

হ্যারি স্মিথ (; জন্ম: ২১ মে, ১৮৯১ - মৃত্যু: ১২ নভেম্বর, ১৯৩৭) ব্রিস্টলের ফিশপন্ডস এলাকায় জন্মগ্রহণকারী ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৮ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতি ব্যাটসম্যান হিসেবেও দলে কার্যকরী ভূমিকা রেখেছেন।
১৯১২ সাল থেকে ১৯৩৫ সাল পর্যন্ত হ্যারি স্মিথের প্রথম-শ্রেণীর খেলোয়াড়ী জীবন চলমান ছিল। গ্লুচেস্টারশায়ারের পেশাদার খেলোয়াড় ছিলেন। অসুস্থ হবার পূর্ব-পর্যন্ত খেলে যান। ১৯১৯ সালে সাউদাম্পটনে হ্যাম্পশায়ারের বিপক্ষে অনুষ্ঠিত খেলায় তিনি ১২০ ও অপরাজিত ১০২ রান তুলেছিলেন। ঐ খেলায় স্মরণীয় ঘটনা ঘটে। হ্যাম্পশায়ারের সর্বশেষ ব্যাটসম্যান পথক্যারি চার্লি পার্কারের বল মোকাবেলা করাকালীন বলটি প্যাডে আটকে যায়। তবে, স্মিথ তা গ্লাভসবন্দী করেন ও কট আউটে বিদেয় করেন। এ ঘটনাটি ক্রিকেটের আইনের ৩৩ বি ধারা অনুযায়ী ডেড বল ছিল।
বিশ্বস্ত উইকেট-রক্ষক হিসেবে যথেষ্ট সুনাম ছিল হ্যারি স্মিথের। এছাড়াও ডানহাতি ব্যাটসম্যান হিসেবে দলে প্রভূতঃ ভূমিকা পালন করেছেন। ১৯২০-এর দশকে পাঁচ মৌসুমে সহস্র রানের মাইলফলক স্পর্শ করেছেন। ১৯১২ সালে প্রথমবারের মতো গ্লুচেস্টারশায়ারের পক্ষে খেলতে নামেন। ১৯১৪ সাল থেকে জ্যাক বোর্ডের অনুপস্থিতিতে নিয়মিত উইকেট-রক্ষকের মর্যাদাপ্রাপ্ত হন। প্রায়শঃই তিনি তিন নম্বরে ব্যাটিং করতে নামতেন। ঐ পর্যায়ে দলটি কেবলমাত্র স্বল্পসংখ্যক ব্যাটসম্যানের উপর নির্ভর করে খেলায় প্রতিদ্বন্দ্বিতায় অবতীর্ণ হতো।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হ্যারি স্মিথ। ২৩ জুন, ১৯২৮ তারিখে লর্ডসে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
খেলায় তিনি মাত্র সাত রান ও একটি ক্যাচ গ্লাভস বন্দী করেছিলেন। তবে, পরের খেলায় হ্যারি এলিয়টকে অন্তর্ভুক্ত করা হয় ও জর্জ ডাকওয়ার্থকে সিরিজের তৃতীয় ও চূড়ান্ত টেস্টে উইকেট-রক্ষণের দায়িত্বে রাখা হয়।
১৯৩২ সালের পুরো মৌসুমই তিনি অসুস্থ ছিলেন ও মাঠের বাইরে অবস্থান করতে বাধ্য হন। এরফলে, ১৯৩৩ সালে উইজডেন কর্তৃপক্ষ অপ্রত্যাশিতভাবে স্মরণিকায় লেখে যে, স্মিথের অনুপস্থিতি। এতে লেখা হয়, নির্ভরযোগ্য উইকেট-রক্ষক ও কার্যকরী ব্যাটসম্যানের জন্যে অপূরণীয় ক্ষতি হয়েছে। সতীর্থ পেশাদার খেলোয়াড়গণ তাকে পিতৃসমতুল্য হিসেবে দেখতেন ও মাঠে অবস্থানকালে অধিনায়কে শক্তিমত্তা অনেকাংশেই তার উপর নির্ভরশীল ছিল। সাজঘর ও দীর্ঘ যাত্রায় এ ধারা সমানভাবে প্রবাহিত হতো।
১৯৩৩ থেকে ১৯৩৪ সাল পর্যন্ত কোন প্রথম-শ্রেণীর ক্রিকেট খেলায় তাকে দেখা যায়নি। অপ্রত্যাশিতভাবে খেলার জগতে ফিরে আসেন ও অবসর গ্রহণ করেন। এক পর্যায়ে কাউন্টি কোল্টসের কোচের দায়িত্বপ্রাপ্ত হন। তবে, ১৯৩৫ সালে গ্লুচেস্টারশায়ার তার সমপর্যায়ের উইকেট-রক্ষক খুঁজে নিতে ব্যর্থ হয়। এ মৌসুমে ১৫টি খেলায় অংশ নিয়েছিলেন হ্যারি স্মিথ। অসুস্থ থাকার ফলে তার ব্যাটিংও নিচেরদিকে চলে যায়। এর দুই বছরের অল্প বেশি দিন পর তার মৃত্যু হয়।
১২ নভেম্বর, ১৯৩৭ তারিখে মাত্র ৪৬ বছর বয়সে ব্রিস্টলের ডাউনএন্ড এলাকায় হ্যারি স্মিথের দেহাবসান ঘটে।
ললিতনগর রেলওয়ে স্টেশন

ললিতনগর রেলওয়ে স্টেশন বাংলাদেশের রাজশাহী বিভাগের রাজশাহী জেলার একটি রেলওয়ে স্টেশন।
ললিতনগর রেলওয়ে স্টেশন আব্দুলপুর-পুরনো মালদা লাইনের রাজশাহী-আমনুরা অংশে অবস্থিত।
সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের স্টেশন হিসাবে ললিতনগর রেলওয়ে স্টেশন চালু হয়।
ললিতনগর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
আমনুরা জংশন রেলওয়ে স্টেশন

আমনুরা জংশন রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন।
সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের সর্বশেষ স্টেশন ছিলো আমনুরা রেলওয়ে স্টেশন ।
আমনুরা বাইপাস রেলওয়ে স্টেশন চালু হওয়ার ফলে আমনুরা জংশন দিয়ে শুধু রাজশাহী কমিউটার, ১৬ নং মহানন্দা এক্সপ্রেস, লোকাল ট্রেন ও পন্যবাহী ট্রেন চলাচল করে।
আমনুরা জংশন রেলওয়ে স্টেশন থেকে গোদাগাড়ী ঘাট পর্যন্ত একটি ব্রডগেজ রেলপথ ছিলো যা এখন বিলুপ্ত হয়ে গেছে। এই অংশের রেলওয়ে স্টেশন গুলো হলো:
আমনুরা জংশন থেকে গোদাগাড়ী ঘাট সেকশন ২৩.৩৩ কিমি সেকশন । প্রথমে এটি মিটারগেজ সেকশন ছিলো । ১৯৪৭ সাল পর্যন্ত গোদাগাড়ী ঘাট - আমনুরা জংশন - নাচোল - রহনপুর - সিঙ্গাবাদ - মালদা - কাটিহার ছিল মিটারগেজ সেকশন । আবদুলপুর জংশন - রাজশাহী - আমনুরা - চাঁপাইনবাবগঞ্জ ছিল ব্রডগেজ সেকশন ।
১৯০৯ সালে ইস্টার্ন বেঙ্গল রেলওয়ে গোদাগাড়ী ঘাট - আমনুরা - রহনপুর - সিঙ্গাবাদ - মালদা মিটার গেজ সেকশন চালু করে কাটিহার ব্রাঞ্চ রেলওয়ে আন্ডারে । শিয়ালদা থেকে লালগোলা ঘাট (পদ্মার দক্ষিণ পার) ব্রডগেজ ট্রেনে এসে রেলফেরি কর ঘাট পার হয়ে, পদ্মার উত্তর পাড়ে গোদাগাড়ী ঘাটে অপেক্ষমাণ মিটার গেজ ট্রেনে চড়ে মালদা, কাটিহার, শিলিগুরি তথা উত্তর বঙ্গ যেত এই পথের যাত্রীরা ।
১৯৪৭ সালের পর দেশভাগ হলে গোদাগাড়ী ঘাট - আমনুরা - রহনপুর মিটার গেজ সেকশন একটা বিছিন্ন ছোট মিটারগেজ সেকশনে পরিণত হয় । তৎকালীন পূর্ব পাকিস্তান সরকার (ইস্ট বেঙ্গল রেলওয়ে) জরুরি ভিত্তিতে আমনুরা - রহনপুর পর্যন্ত মিটার গেজ সেকশন ব্রড গেজে রুপান্তরিত করে । গোদাগাড়ী ঘাট থেকে আমনুরা জংশন পর্যন্ত মিটার গেজ সেকশন যাত্রী পারপার না হওয়ার কারণে অলাভজনক হয়ে পরে । তাই বাধ্য হয়ে এই ২৩.৩৩ কিমি মিটার গেজ সেকশন তুলে ফেলা হয়।
৬০ দশকের শেষের দিকে ভারত সিঙ্গাবাদ পর্যন্ত তাদের মিটার গেজ সেকশন ব্রড গেজে রুপান্তরিত করে ফেলে । ৮০ দশকে বাংলাদেশ রেলওয়ে রহনপুর স্টেশন থেকে বর্ডার হয়ে সিঙ্গাবাদের সাথে যোগাযোগ স্থাপিত করে । বর্তমানে এই করিডর দিয়ে ফ্রেট ট্রেন চলাচল করে থাকে ।
ক্লাইভ একস্টিন

ক্লাইভ এডওয়ার্ড একস্টিন (; জন্ম: ২ ডিসেম্বর, ১৯৬৬) জোহেন্সবার্গে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯১ থেকে ২০০০ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ক্লাইভ এক্সটিন।
নর্থক্লিফ বিএইচএসে পড়াশুনো করেন। ১৯৮৪ সালে এসএ স্কুলের সদস্যরূপে কিশোরদের প্রতিনিধিত্বমূলক ক্রিকেটে অংশগ্রহণ করেন। ১৯৮৫-৮৬ মৌসুমে থেকে ১৯৮৬-৮৭ মৌসুম পর্যন্ত নর্দার্ন ট্রান্সভাল বি ও ১৯৮৭-৮৮ মৌসুম থেকে ১৯৯০-৯১ মৌসুম পর্যন্ত ট্রান্সভাল বি দলের পক্ষে খেলেন।
১৯৮৫-৮৬ মৌসুম থেকে মৌসুম ২০০৪ সাল পর্যন্ত ক্লাইভ একস্টিনের প্রথম-শ্রেণীর খেলোয়াড়ী জীবন চলমান ছিল। ১৯৮৮-৮৯ মৌসুমে ট্রান্সভালের পক্ষে অভিষেক ঘটে তার। ষোলো মৌসুম ট্রান্সভালের প্রতিনিধিত্ব করেন। পরবর্তীতে গটেং নামে পরিচিত ঐ দলে ৩০.০৫ গড়ে ৩৯৮ উইকেট লাভ করেন। এছাড়াও, তিন মৌসুমে দলের অধিনায়কের দায়িত্ব পালন করেছিলেন তিনি।
সমগ্র খেলোয়াড়ী জীবনে সাতটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন। ২৫ আগস্ট, ১৯৯৩ তারিখে মোরাতুয়ায় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২৪ ফেব্রুয়ারি, ২০০০ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
খেলোয়াড়ী জীবন শেষে ক্রিকেট সাউথ আফ্রিকার (সিএসএ) সাথে যুক্ত ছিলেন। মার্চ, ২০১৮ সালে দুইজন কর্মকর্তার একজন হিসেবে সনি বিল উইলিয়ামস মুখোশ পরিহিত অবস্থায় সমর্থকদের সাথে স্থিরচিত্র ধারণের অপরাধে নিষেধাজ্ঞার কবলে পড়েন। পোর্ট এলিজাবেথে দক্ষিণ আফ্রিকা ও অস্ট্রেলিয়ার মধ্যকার সিরিজের দ্বিতীয় টেস্ট চলাকালে এ ঘটনা ঘটে। পরবর্তীতে ডেভিড ওয়ার্নারের সাথে দক্ষিণ আফ্রিকা ক্রিকেট দল ও তাদের সমর্থকদেরকে সিরিজের পরবর্তী খেলাগুলোয় প্রভাব ফেলে। ডেভিড ওয়ার্নারের স্ত্রী ও সনি বিল উইলিয়ামসের মধ্যকার সম্পর্কের বিষয়টি মুখোশের মাধ্যমে তুলে ধরা হয়। এরফলে, একজন খেলোয়াড়ের স্ত্রীকে কাদায় ছুড়ে দেয়ার শামিল ও অতীতের কর্মকাণ্ডকে নিয়ে আসায় নিন্দার ঝড় তুলে। মে, ২০১৮ সালে সিএসএ’র সাথে আইনি দিক পর্যালোচনান্তে ঐকমত্যে পৌঁছে ও পরবর্তীকালে মুখোশ পরিহিত অবস্থায় না থাকার শর্তারোপ করে তাকে কাজ করার অনুমতি দেয়া হয়।
অক্টোবর, ২০১৯ সালে ক্রিকেট সাউথ আফ্রিকার বাণিজ্যিক ব্যবস্থাপকের পদ থেকে তাকেসহ অন্তর্বর্তীকালীন পরিচালক কোরি ফন জিল ও প্রধান অপারেটিং কর্মকর্তা নাসেই আপিয়াকে ২০১৮ সালের মানসি সুপার লীগের ব্যবসায়িক অংশীদার ফি প্রদান না করার কারণে বরখাস্ত করা হয়।
আবুল কালাম (রাজনীতিবিদ)

আবুল কালাম বাংলাদেশ জাতীয়তাবাদী দলের রাজনীতিবিদ ও নারায়ণগঞ্জ-৫ (সদর-বন্দর) আসনের সাবেক সাংসদ। তিনি ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদের নির্বাচিত সংসদ সদস্য।
আবুল কালাম নারায়ণগঞ্জ জেলায় জন্মগ্রহণ করেন। তার পিতা জালাল উদ্দিন বিএনপির প্রতিষ্ঠাতা সদস্য ও সংসদ সদস্য ছিলেন।
অ্যাডভোকেট আবুল কালাম নারায়ণগঞ্জ মহানগর বিএনপির সভাপতি ও বিএনপির কেন্দ্রীয় নির্বাহী সদস্য। তিনি নারায়ণগঞ্জ-৫ (সদর-বন্দর) আসন থেকে ১৯৯১, ফেব্রুয়ারি ১৯৯৬ ও ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন। জুন ১৯৯৬ ও ২০০৮ সালের সংসদ নির্বাচনে বিএনপির মনোনয়নে অংশ নিয়ে তিনি পরাজিত হন।
জালাল উদ্দিন

জালাল উদ্দিন বাংলাদেশ জাতীয়তাবাদী দলের রাজনীতিবিদ ও ঢাকা-৩২ (বিলুপ্ত) বর্তমান নারায়ণগঞ্জ-৫ আসনের সাবেক সাংসদ। তিনি ১৯৭৯ সালের দ্বিতীয় জাতীয় সংসদের নির্বাচিত সংসদ সদস্য।
জালাল উদ্দিন ১১ ফেব্রুয়ারি ১৯১১ সালে নারায়ণগঞ্জ জেলায় জন্মগ্রহণ করেন। তার বড় ছেলে আবুল কালাম বিএনপির রাজনীতিবিদ ও নারায়ণগঞ্জ-৫ আসনের সাবেক সাংসদ।
জালাল উদ্দিন বাংলাদেশ জাতীয়তাবাদী দলের প্রতিষ্ঠাকালীন কেন্দ্রীয় কমিটির সদস্য ও নারায়ণগঞ্জ শহরের প্রতিষ্ঠাতা আহ্বায়ক। তিনি বিএনপির প্রার্থী হিসেবে তৎকালীন ঢাকা-৩২ আসন থেকে ১৯৭৯ সালের দ্বিতীয় জাতীয় সংসদের নির্বাচিত সংসদ সদস্য। তিনি নারায়ণগঞ্জ পৌরসভার কমিশনার ও ভাইস-চেয়াম্যান ছিলেন।
জালাল উদ্দিন ২০ ফেব্রুয়ারি ১৯৮৭ সালে মৃত্যুবরণ করেন।
আমনুরা বাইপাস রেলওয়ে স্টেশন

আমনুরা বাইপাস রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন।
আগে রাজশাহী থেকে চাঁপাইনবাবগঞ্জ যেতে হলে আমনুরা রেলওয়ে জংশনে ইঞ্জিন ঘুরিয়ে যেতে হতো। এই অসুবিধা ও দূরত্ব কমাতে ২১ কোটি টাকা ব্যয়ে ২০১৭ সালে বাইপাস লাইন তৈরি করা হয় এসময় আমনুরা বাইপাস স্টেশন তৈরী করা হয়।
আমনুরা বাইপাস রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
এমাইলি

অ্যামিলি বোইস্ক্লায়ার (জন্ম - ১৯৮৩) কুইবেকের কানাডিয়ান গায়ক ও গীতিকার। তিনি ২০১২ সালে তার অ্যালবাম "লে রায়উমির" জন্য উল্লেখযোগ্য৷ যা ২০১৩ সালের জুনো পুরস্কারে ফ্রান্সোফোন অ্যালবামের জন্য শর্টলিস্টেড জুনো অ্যাওয়ার্ডের জন্য মনোনীত ছিল। 
মূলত মাস্কুচে থেকে আসা, বোইস্ক্লায়ার যখন "গ্রীসের" একটি প্রযোজনায় স্যান্ডির ভূমিকায় অভিনয় করেছিলেন তখন সংগীতে তার প্রথম অভিজ্ঞতা হয়েছিল। তিনি ২০০৮ সালে তার প্রথম অ্যালবাম "জাস্কুউক্স ওরিলিলস" প্রকাশ করেছিলেন, এবং ২০১২ সালে "লে" "রায়উমের সাথে ফলোআপ" করেছেন তার তৃতীয় অ্যালবাম, "লেস আইক্ল্যাটস " ২০১৬ সালে প্রকাশিত হয়েছিল।
চাঁপাইনবাবগঞ্জ রেলওয়ে স্টেশন

চাঁপাইনবাবগঞ্জ রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন 
চাঁপাইনবাবগঞ্জ রেলওয়ে স্টেশন জেলা শহরের প্রাণকেন্দ্রে অবস্থিত।
চাঁপাইনবাবগঞ্জ রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
ক্লারেন্স উইম্বল

ক্লারেন্স স্কেলটন উইম্বল (; জন্ম: ২২ এপ্রিল, ১৮৬১ - মৃত্যু: ২৮ জানুয়ারি, ১৯৩০) কেপ উপনিবেশের গ্রাফ-রেইনেট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন ক্লারেন্স উইম্বল। দলে তিনি মূলতঃ ডানহাতি ব্যাটসম্যান হিসেবে খেলতেন।
১৮৯০-৯১ মৌসুম থেকে ১৮৯১-৯২ মৌসুম পর্যন্ত ক্লারেন্স উইম্বলের প্রথম-শ্রেণীর খেলোয়াড়ী জীবন চলমান ছিল। কার্যকরী মাঝারিসারির ব্যাটসম্যান ছিলেন তিনি।
ডানহাতি ব্যাটসম্যান ও দক্ষ ফিল্ডিংয়ের অধিকারী ক্লারেন্স উইম্বলের প্রথম-শ্রেণীর খেলোয়াড়ী জীবন মাত্র এগারো মাসের ছিল। ১৮৯১ সালে কারি কাপের খেলার মাধ্যমে প্রথম-শ্রেণীর ক্রিকেটে অভিষেক পর্ব সম্পন্ন হয় ক্লারেন্স উইম্বলের। জোহেন্সবার্গের ওল্ড ওয়ান্ডেরার্সে কিম্বার্লী খেলতে আসে। আয়োজক ট্রান্সভালের সদস্য ছিলেন তিনি। এতে স্বাগতিক দল পরাজয়বরণ করেছিল। অসীম সময়ের ঐ খেলাটি সাত দিনব্যাপী স্থায়ী হয়। প্রথম ইনিংসে ৬২ রানে তুলে তিনি দলের সর্বোচ্চ রান সংগ্রাহকে পরিণত হন। এরপর দ্বিতীয় ইনিংসে ৪৬ রান সংগ্রহ করেছিলেন তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্লারেন্স উইম্বল। ১৯ মার্চ, ১৮৯২ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ঘরোয়া ক্রিকেটে একটিমাত্র প্রথম-শ্রেণীর খেলায় দূর্দান্ত ক্রীড়া নৈপুণ্য প্রদর্শনের স্বীকৃতিস্বরূপ দক্ষিণ আফ্রিকা দলের সদস্যরূপে তাকে মনোনীত করা হয়। ১৮৯১-৯২ মৌসুমে ইংল্যান্ড দল দক্ষিণ আফ্রিকা গমনে আসে। এ সফরে একটিমাত্র টেস্টের আয়োজন করা হয়। কেপটাউনের নিউল্যান্ডসে তিনদিনের ঐ খেলাটিতে সফরকারী দল একচ্ছত্র প্রভাব বিস্তার করেছিল। ইংল্যান্ড দল ইনিংস ও ১৮৯ রানের ব্যবধানে বিজয়ী হয়। উভয় ইনিংসে তিনি শূন্য রানে বিদেয় নেন। প্রথমটিতে ছয় নম্বরে ব্যাটিংয়ে নেমে কট ও দ্বিতীয়টিতে দশ নম্বরে ব্যাটিংয়ে নেমে স্ট্যাম্পিংয়ের শিকারে পরিণত হয়েছিলেন।
২৮ জানুয়ারি, ১৯৩০ তারিখে ৬৮ বছর বয়সে জোহেন্সবার্গে ক্লারেন্স উইম্বলের দেহাবসান ঘটে।
এস এম আকরাম

এস এম আকরাম বাংলাদেশের রাজনীতিবিদ, সাবেক সরকারি আমলা ও নারায়ণগঞ্জ-৫ (সদর-বন্দর) আসনের সাবেক সাংসদ। তিনি ১২ জুন ১৯৯৬ সালের সপ্তম জাতীয় সংসদে বাংলাদেশ আওয়ামী লীগের মনোনয়নে নির্বাচিত সংসদ সদস্য।
এস এম আকরাম নারায়ণগঞ্জের বন্দরে জন্মগ্রহণ করেন। ২০২৪ সালের ১৬ই ডিসেম্বর রাজধানীর ঢাকায় এভারকেয়ার হাসপাতালে মৃত্যুবরন করেন।
এস এম আকরাম সরকারি চাকরি ছেড়ে (অতিরিক্ত সচিব) ১৯৯৪ সালে বাংলাদেশ আওয়ামী লীগে যোগ দিয়ে ১২ জুন ১৯৯৬ সালের সপ্তম জাতীয় সংসদে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে আওয়ামী লীগের মনোনয়ন নিয়ে বিএনপির মনোনিত প্রার্থী আবুল কালামের কাছে পরাজিত হলেও তিনি নারায়ণগঞ্জ জেলা আওয়ামী লীগের আহ্বায়ক নিযুক্ত হন। ২০০৮ সালের নবম জাতীয় সংসদ নির্বাচনে নারায়ণগঞ্জের অন্য একটি আসন থেকে তাকে আওয়ামী লীগের মনোনয়ন দেওয়া হলেও পরে এ আসনটি মহাজোটের শরিক জাতীয় পার্টিকে ছেড়ে দেওয়া হয়।
৩০ অক্টোবর ২০১১ সালে অনুষ্ঠিত নারায়ণগঞ্জ সিটি কর্পোরেশন নির্বাচনে সেলিনা হায়াৎ আইভীর পক্ষে নির্বাচনে কাজ করেন।
উপনির্বাচনে ২৫ মে ২০১৪ সালে উপনির্বাচনে মনোনয়ন বঞ্চিত হয়ে আওয়ামী লীগ থেকে তিনি পদত্যাগ করে স্বতন্ত্র প্রার্থী হিসেবে আনারস প্রতীকে লড়ে পরাজিত হন।
এর পর নাগরিক ঐক্যে যোগদেন। ২০১৮ সালের একাদশ জাতীয় সংসদ নির্বাচনে জাতীয় ঐক্যফ্রন্ট থেকে নাগরিক ঐক্যের হয়ে তিনি ধানের শীষ প্রতীক নিয়ে লড়ে পরাজিত হন।
কেভন কুপার

কেভন কুপার (জন্ম: ১৯৮৯ সালের ২রা ফেব্রুয়ারি) ত্রিনিদাদ ও টোবাগোর একজন ক্রিকেটার। তিনি ত্রিনিদাদ ও টোবাগো জাতীয় ক্রিকেট দলের পাশাপাশি বরিশাল বুলসের হয়ে খেলেছেন। তিনি ২০১২ সালে ইন্ডিয়ান প্রিমিয়ার লিগের নিলামে রাজস্থান রয়্যালসের সাথে চুক্তিবদ্ধ হয়েছেন।
কুপার একটি ফুটবল পরিবার থেকে এসেছেন। তার এক ভাই, কেভিন মলিনো মার্কিন যুক্তরাষ্ট্রের মিনেসোটার প্রধান সকার লিগে খেলছেন। তিনি ফুটবল খেলতে খেলতেই বড় হয়েছিলেন তবে তাঁর বাবা একজন ক্রিকেট ভক্ত, তাঁর অনুপ্রেরণায় তিনি ক্রিকেট খেলতে রাজি হয়েছিলেন। যখন কুপারকে টিঅ্যান্ডটি অনূর্ধ্ব-১৯ দলের জন্য নির্বাচিত করা হয়েছিল, তিনি ফুটবলকে পিছনে ফেলে ক্রিকেট শুরু করেছিলেন।
ইউনিকোডে জাভাই লিপি

জাভাই হলো একটি ইউনিকোড ব্লক যাতে থাকা জাভা বর্ণগুলো জাভাই ভাষা লেখার জন্য ঐতিহ্যগতভাবে ব্যবহৃত হয়। ইউনিকোড স্ট্যান্ডার্ডে ২০০৯ সালের অক্টোবরে সংস্করণ ৫.২ প্রকাশের সাথে জাভাই লিপি যুক্ত করা হয়েছিল।
জাভাইয়ের ইউনিকোড ব্লকটি হলো U+A980 – U+A9DF। জাভাই লিপির জন্য ৯১ টি কোড পয়েন্ট রয়েছে। তন্মধ্যে ৫৩ টি বর্ণ, ১৯টি বিরাম চিহ্ন, ১০টি সংখ্যা এবং ৯ স্বরচিহ্ন রয়েছে:
ইউনিকোডে বালি লিপি

বালি হলো একটি ইউনিকোড ব্লক যা বালি ভাষার জন্য বালি লিপির অক্ষরগুলো ধারণ করে। বালি ভাষা মূলত ইন্দোনেশিয়ার বালি দ্বীপে কথোপকথনে ব্যবহৃত হয়।
ইউনিকোডে সুন্ডা লিপি

সুন্দা বা সুন্ডা হলো একটি ইউনিকোড ব্লক যা ইন্দোনেশিয়ার জাভা দ্বীপের সুন্দা ভাষায় ব্যবহৃত সুন্দা লিপিতে লেখার জন্য আধুনিক অক্ষরযুক্ত।
ইউনিকোডে সিরিলীয় লিপি

সিরীলিয় হলো একটি ইউনিকোড ব্লক যা সিরিলিক অর্থোগ্রাফিসহ সর্বাধিক ব্যবহৃত ভাষা লেখার জন্য ব্যবহৃত অক্ষরগুলোর সমন্বিত ব্লক। সংখ্যালঘু ভাষা এবং ঐতিহাসিক অর্থোগ্রাফির সংযোজনসহ ব্লকটির ভিত্তি হলো আইএসও 8859-5 স্ট্যান্ডার্ড।
২০১৯ ঢাকা দ্বিতীয় বিভাগ ফুটবল লিগ

২০১৯ ঢাকা দ্বিতীয় বিভাগ ফুটবল লিগ ছিল এই লিগটির ৫ম সংস্করণ। এটি বাংলাদেশের চতুর্থ স্তরের ফুটবল লিগ যা ২০১৫ সালে বাংলাদেশ ফুটবল ফেডারেশন কর্তৃক চালু হয়। লিগে মোট ১৩টি দল অংশ নেয়। লিগের বিজয়ী সিনিয়র ডিভিশন লিগে পদোন্নতি পায়।
২০১৯ সালের ২৪ মার্চ কমলাপুর বীরশ্রেষ্ট শহীদ সিপাহী মোহাম্মদ মোস্তফা কামাল স্টেডিয়ামে টঙ্গী ক্রীড়া চক্রের সাথে গৌরীপুর স্পোর্টিং ক্লাবের উদ্ভোধনী ম্যাচ হয়। ১২ খেলায় ২৬ পয়েন্ট নিয়ে সমাজ কল্যাণ ক্রীড়া সংসদ চ্যাম্পিয়ন হয়। চ্যাম্পিয়ন দলটি ছাড়াও ইস্ট অ্যান্ড ক্লাব ও দিলকুশা স্পোর্টিং ক্লাব সিনিয়র ডিভিশন লিগে পদোন্নতি পায়।
লিগটিতে মোট ১৩টি দল অংশ নেয়। নিন্মে সেগুলির নাম দেয়া হল:
গিন্নি মাহি

গিন্নি মাহি (জন্ম: ২৬ নভেম্বর, ১৯৯৯) একটি ভারতীয় পাঞ্জাবী লোকসঙ্গীত, র‌্যাপ এবং হিপ-হপ গায়িকা। ভারতের পাঞ্জাব, জলন্ধর থেকে আসা গায়িকার দুইটি গান সোশ্যাল মিডিয়ায় ভাইরাল হওয়ায় তিনি বিখ্যাত হয়েছিলেন। গানগুলি হলোঃ "ফ্যান বাবা সাহেব দি" এবং "ড্যাঞ্জার চামার"। তিনি জার্মানিতে গ্লোবাল মিডিয়া ফোরাম (জিএমএফ ২০১৮) তে অংশ নিয়েছিলেন, যেখানে তাকে চাবুক মারার বিরুদ্ধে কথা বলার জন্য "সমতা ও স্বাধীনতার" জন্য <nowiki>"</nowiki>"ইয়ং ভয়েস" <nowiki>"</nowiki> খেতাব দেত্তয়া হয়েছিল।
গিন্নি তার গানে ভীমরাও রামজি আম্বেডকরের বার্তা দেওয়ার চেষ্টা করার পাশাপাশি লতা মঙ্গেশকর এবং শ্রেয়া ঘোষালকে তাঁর গানের আদর্শ মানেন। মাহি ভারতের বাইরে কানাডা, গ্রীস, ইতালি, জার্মানি এবং যুক্তরাজ্যে পারফর্ম করেছেন। তিনি ২০১৬ সালে এনডিটিভিতে দিল্লির বুরখা দত্তের সাথে তার প্রথম সাক্ষাৎকার দিয়েছিলেন। এরপরে, ২০১৮ সালে তিনি নয়াদিল্লিতে আজতক টিভি চ্যানেল আয়োজিত 'সাহিত্য' সরাসরি কথোপকথনে অংশ নিয়েছিলেন। তিনি ভারতীয় সমাজে নারীদের সমতার পক্ষে বক্তব্য রাখেন। 
গিন্নি মাহি পাঞ্জাবের জলন্ধরের, আবাদপুরার রাকেশ চন্দর মাহি এবং পরমজিৎ কৌর মাহির ঘরে জন্মগ্রহণ করেন। তিনি সাত বছর বয়সে বাবার কাছে গান গাওয়া শুরু করেন। তার বাবা-মা তাদের সমস্ত সন্তানের শেষ নামটি "ভারতী রাখেন" যাতে তারা সর্বোপরি ভারতীয় হন। এর ফলে তাঁর মঞ্চের নাম "গুরকানওয়াল ভারতী।" তিনি হংস রাজ মহিলা মহা বিদ্যালয় কলেজে সংগীত নিয়ে পড়াশোনা করছেন। গিন্নি ১৩ বছর বয়সে ধর্মীয় গান গাইতে শুরু করেন। তিনি সংগীতের উপর পিএইচডি করার ইচ্ছা পোষণ করেন যাতে তিনি "ডক্টর" উপাধিটি তার নামের সাথে সংযুক্ত করতে পারেন। তারপরে মুম্বইয়ের একজন বলিউড প্লেব্যাক গায়িকা হয়ে উঠার ইচ্ছে আছে তার।
তার গান "ডেঞ্জার চামার -"এ"," তিনি তার বর্ণ নাম "চামারের" সাথে সম্পর্কিত অপ্রীতিকরতা দূর করে এটিকে আরও শক্তিশালী এবং গর্বের বিষয় হিসাবে রূপান্তরিত করতে চেয়েছেন। তার প্রথম দুটি অ্যালবাম, "গুরান দি দিওয়ানি" এবং "গুরুপুরব হাই কংশি ওলে দা" ছিল রবিদাসিয়া সম্প্রদায়ের ভক্তমূলক গান। তার গানগুলি যাতে কেউ খারাপ না বলে সেটা নিশ্চিত করার জন্য, তার গানের কথাগুলি একটি বিশেষ দল বিশ্লেষণ করে থাকে। এই দলে আছেন তার বাবা-মা, সংগীত পরিচালক অমরজিৎ সিং এবং ভিডিও পরিচালক রমন রজাত।
তিনি এখন যে গানগুলো গাইছেন তার মধ্যে আছে রাজনৈতিক ও গোত্র বিরোধী আবহ। এর আগে তিনি পাঞ্জাবি জনগণের মধ্যে কিছুটা স্বীকৃতি অর্জনের জন্য প্রথম দিকে ভক্তিমূলক গানগুলি বেছে নিয়েছিলেল।
নিজামপুর রেলওয়ে স্টেশন

নিজামপুর রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন।
নিজামপুর রেলওয়ে স্টেশন আব্দুলপুর-পুরনো মালদা লাইনের আমনুরা-রহনপুর অংশে অবস্থিত। 
নিজামপুর রেলওয়ে স্টেশন দিয়ে যেসকল ট্রেন চলাচল করে সেগুলোর নাম নিম্নে উল্লেখ করা হলো:
নাচোল রেলওয়ে স্টেশন

নাচোল রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার নাচোল উপজেলার একটি রেলওয়ে স্টেশন।
নাচোল রেলওয়ে স্টেশন আব্দুলপুর-পুরনো মালদা লাইনের আমনুরা-রহনপুর অংশে অবস্থিত।
নাচোল রেলওয়ে স্টেশন দিয়ে যেসকল ট্রেন চলাচল করে সেগুলোর নাম নিম্নে উল্লেখ করা হলো:
গোলাবাড়ী রেলওয়ে স্টেশন

গোলাবাড়ী রেলওয়ে স্টেশন আব্দুলপুর-পুরনো মালদা লাইনের আমনুরা-রহনপুর অংশে অবস্থিত।
গোলাবাড়ী রেলওয়ে স্টেশন দিয়ে যেসকল ট্রেন চলাচল করে সেগুলোর নাম নিম্নে উল্লেখ করা হলো:
লম্বা বন্দুক

একটি লম্বা বন্দুক অন্য ধরনের বন্দুকের চেয়ে লম্বা একধরনের ব্যারেল সহ আগ্নেয়াস্ত্র। এর ছোট বাহুতে একটি "লম্বা বন্দুক" যা সাধারণত উভয় হাত দ্বারা ধরে রাখতে হয় বা কাঁধের উপরে রাখতে হয়। শত্রুদের বিরুদ্ধে হাত বন্দুক দিয়ে যুদ্ধ করার সময় একটি হাতবন্দুকের বিপরীতে৷ যা একক হাতে ধরে রাখা যেতে পারে। কামান এবং মাউন্ট করা আগ্নেয়াস্ত্রের প্রসঙ্গে একটি আর্টিলারি "লম্বা বন্দুকটি" হিউইজার বা ক্যারোনডের সাথে বিপরীতে দেখা যায়। 
একটি দীর্ঘ বন্দুকের ব্যারেলের প্রকৃত দৈর্ঘ্য অনেকগুলি এখতিয়ারে বিভিন্ন আইন সাপেক্ষ।যেমন উদাহরণস্বরূপ মার্কিন যুক্তরাষ্ট্রের ন্যাশনাল আগ্নেয়াস্ত্র আইন দ্বারা ন্যূনতম ১৬ ইঞ্চি দৈর্ঘ্য নির্ধারণ করে (৪০)   রাইফেল ব্যারেল এবং ১৮ ইঞ্চি (৪৫ সেন্টিমিটার   শটগান ব্যারেলের জন্য )। কানাডার সীমা ১৮.৫ ইঞ্চি (৪৭   সেমি) হয়। তদুপরি, কানাডা ২৬ ইঞ্চি অবলম্বনযোগ্য বা ভাঁজ স্টক সহ দীর্ঘ বন্দুকের জন্য ন্যূনতম অগ্নিকুণ্ড দৈর্ঘ্য রাখে (৬৬   সেমি). মার্কিন যুক্তরাষ্ট্রে পৃথকযোগ্য বা ভাঁজ স্টকযুক্ত দীর্ঘ বন্দুকগুলির সর্বনিম্ন দৈর্ঘ্য বর্ধিত অবস্থানে স্টকসহ।
Historical তিহাসিক নৌবাহিনীর ব্যবহারে, একটি দীর্ঘ বন্দুকটি একটি প্রমিত কামান ছিল যেটি একটি নৌযান চালিত জাহাজের উপর চাপানো ছিল, যাকে বলা হয় এটিকে আরও ছোট ক্যারোনেড থেকে আলাদা করতে। অনানুষ্ঠানিক ব্যবহারে, দৈর্ঘ্যটি শটের ওজনের সাথে মিলিত হয়, "লং 9 এস" এর মতো পদ পাওয়া যায়, 9 পাউন্ডের রাউন্ড শট চালানো পুরো দৈর্ঘ্যের কামানগুলির উল্লেখ করে।
চীনাভীতি

চীনাভীতি, চীনভীতি, চীনাবিদ্বেষ, চীনবিদ্বেষ বা চীনবিরোধী মনোভাব বলতে চীন, চীনা জাতির লোক, চীনা বংশোদ্ভূত প্রবাসী বা চীনা সংস্কৃতির বিরুদ্ধে ঘৃণা-বিদ্বেষমূলক মনোভাবকে বোঝায়। ইংরেজিতে একে "সাইনোফোবিয়া" (Sinophobia) বলা হয়। প্রায়শই চীনের বাইরে অবস্থিত প্রবাসী সংখ্যালঘু চীনা সম্প্রদায়ের লোকেরা এই মনোভাবের শিকার হন। অভিবাসন, চীনের প্রতিবেশী রাষ্ট্রসমূহের জাতীয় পরিচয় নির্মাণ, সম্পদের বৈষম্য, সংখ্যাগুরু-সংখ্যালঘু সম্পর্ক, সাম্রাজ্যবাদের রেশ ও বর্ণবাদ, ইত্যাদি কারণে চীনাভীতি হতে পারে। চীনাভীতির বিপরীত ধারণা হল চীনাপ্রীতি।
২০১৩ সালে মার্কিন যুক্তরাষ্ট্রের পিউ রিসার্চ সেন্টার (পিউ গবেষণা কেন্দ্র) চীনাভীতি বিষয়ের উপরে একটি বিশ্ব পর্যায়ের জরিপ পরিচালনা করে। জরিপের ফলাফলে দেখা যায় যে জরিপভুক্ত ৩৮টি দেশের মধ্যে অর্ধেকসংখ্যক দেশের জনগণ (জরিপে অংশগ্রহণকারী) চীনের সম্পর্কে ইতিবাচক মনোভাব রাখে। চীনের সম্পর্কে ইতিবাচক মনোভাব পোষণকারী দেশগুলির মধ্যে রয়েছে এশিয়ার মালয়েশিয়া ও পাকিস্তান, আফ্রিকার কেনিয়া (৭৮%), সেনেগাল (৭৭%), নাইজেরিয়া (৭৬%), এবং দক্ষিণ আমেরিকার চীনা বাণিজ্যের উপরে নির্ভরশীল ভেনেজুয়েলা (৭১%), ব্রাজিল (৬৫%) ও চিলি (৬২%)। এর বিপরীতে পাশ্চাত্যের দেশগুলিতে এবং এশিয়ার অন্যান্য অনেকগুলি দেশে জরিপে অংশগ্রহণকারীদের মধ্যে চীনা-বিরোধী মনোভাব এখনও চাঙা। যেমন মাত্র ২৮% জার্মান ও ইতালীয়, ৩৭% মার্কিনী চীনকে ভালো চোখে দেখে। এশিয়ার দেশগুলির মধ্যে জাপানে জরিপে অংশগ্রহণকারীদের মাত্র ৫% চীনের সম্পর্কে ইতিবাচক মনোভাব রাখে।
অপরপক্ষে ৩৮টি দেশের মধ্যে মাত্র ১১টি দেশের ক্ষেত্রে জরিপে অংশগ্রহণকারীদের অর্ধেকের বেশি চীনের বিরুদ্ধে নেতিবাচক মনোভাব পোষণ করে। এদের মধ্যে আছে জাপান (৯৩%), জার্মানি (৬৪%), ইতালি (৬২%) এবং ইসরায়েল (৬০%)। বিশেষ করে ২০১০-এর দশকে এসে জার্মানিতে চীনাভীতি ও চীনাবিদ্বেষ প্রায় দ্বিগুণ হয়েছে (২০০৬ সালে ৩৩% থেকে ২০১৩ সালে ৬৪%)।
জরিপে অংশগ্রহণকারী ব্যক্তিদের অর্ধেকের বেশীর মতে চীন আন্তর্জাতিক ঘটনাবলিতে একপেশে আচরণ করে থাকে; চীন ও প্রতিবেশী দেশগুলির মধ্যকার দ্বিপাক্ষিক সম্পর্কগুলির ক্ষেত্রে ভূখণ্ড নিয়ন্ত্রণ নিয়ে উত্তেজনা বৃদ্ধি এর কারণ। চীনের প্রশান্ত মহাসাগরীয় প্রতিবেশীরা যেমন কোরিয়া, জাপান ও অস্ট্রেলিয়া এ ব্যাপারে বেশ নেতিবাচক। এছাড়া ইউরোপের স্পেন, ইতালি, ফ্রান্স ও যুক্তরাজ্যে এবং মধ্যপ্রাচ্যের ইসরায়েল, জর্দান ও তুরস্কে এই জরিপে অংশগ্রহণকারীরাও চীনের বৈদেশিক নীতির সম্পর্কে নেতিবাচক মনোভাব প্রদর্শন করে।
চীনের উহান নগরীতে ২০১৯-২০২০ সালে উহান করোনাভাইরাসের প্রাদুর্ভাবের পর ভাইরাসটির বিশ্বব্যাপী বিস্তারের সাথে সাথে সারা বিশ্বে চীনাভীতি বা চীনাবিদ্বেষী মনোভাব বৃদ্ধি পায়, বিশেষ যেসব চীনা প্রবাসে বাস করে, তারা অনেক দেশে তুলনামূলকভাবে বেশি করে চীনাবিদ্বেষী পূর্ব-কুসংস্কার ও বর্ণবাদী বিদেশীভীতির শিকার হয়।
২০১৯–২০ ফেডারেশন কাপ (বাংলাদেশ)

২০২০–২১ ফেডারেশন কাপ হল বাংলাদেশ ফেডারেশন কাপের একত্রিশতম আসর। টিভিএস মোটর কোম্পানি-এর পৃষ্ঠপোষকতাজনিত কারণে এটি টিভিএস ২০১৯–২০ ফেডারেশন কাপ হিসেবেও পরিচিত। এতে মোট ১৩ টি দল অংশগ্রহণ করে। এই আসরের বিজয়ী দল ২০২১ এএফসি কাপের প্রাথমিক পর্যায়ে খেলার যোগ্যতা অর্জন করে।
প্রতিযোগিতার ফাইনাল খেলায় রহমতগঞ্জ এমএফএসকে হারিয়ে চ্যাম্পিয়ন হয় বসুন্ধরা কিংস, যা তাদের প্রথম ফেডারেশন কাপ শিরোপা
ঢাকার বঙ্গবন্ধু জাতীয় স্টেডিয়ামে টুর্নামেন্টের সব ম্যাচ অনুষ্ঠিত হয়।
প্রতিযোগিতার ড্র অনুষ্ঠানটি ১৩ ই ডিসেম্বর ২০১৯-এর বাংলাদেশ মান সময় ১৫:৩০-এ মতিঝিলস্থ বাফুফে ভবনের তৃতীয় তলায় অনুষ্ঠিত হয়। তেরটি দল চারটি গ্রুপে বিভক্ত হয়। প্রতিটি গ্রুপের শীর্ষ দুটি দল কোয়ার্টার ফাইনালে উঠে।
<onlyinclude></onlyinclude>
<onlyinclude></onlyinclude>
<onlyinclude></onlyinclude>
<onlyinclude></onlyinclude>
বেসরকারী স্যাটেলাইট টিভি চ্যানেল বাংলা টিভি স্টেডিয়াম থেকে সমস্ত ম্যাচ সরাসরি সম্প্রচার করে।
সিঙ্গাবাদ রেলওয়ে স্টেশন

সিঙ্গাবাদ রেলওয়ে স্টেশন ভারতের পশ্চিমবঙ্গ রাজ্যের মালদা জেলার একটি রেলওয়ে স্টেশন। এটি ভারত ও বাংলাদেশের একটি রেলওয়ে ট্রানজিট পথ।
ভরতের পশ্চিমবঙ্গ রাজ্যের মালদা জেলার মলদা সদর উপজেলার সিঙ্গাবাদ গ্রামে।
সিঙ্গাবাদ রেলওয়ে স্টেশন দিয়ে শুধু একটি ট্রেন ৫৫৭০৯/৫৫৭০৯ চলাচল করে। সিঙ্গাবাদ- পুরনো মালদা যাত্রাপথে দুইটি স্টেশনে যাত্রা বিরতি দিয়ে ( বুলবুলচন্ডী রেলওয়ে স্টেশন ও মালদা কোর্ট রেলওয়ে স্টেশন) মাত্র ৪৫ মিনিটে ২৪ কিলোমিটার পথ অতিক্রম করে।
ভাগবত প্যাটেল

ভাগবত প্যাটেল ( – ৮ ফেব্রুয়ারি ২০২০) ভারতের মধ্যপ্রদেশের একজন রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি মধ্যপ্রদেশ বিধানসভার বিধায়ক ছিলেন।
ভাগবত প্যাটেল ১৯৯০ সালে বেতুল থেকে মধ্যপ্রদেশ বিধানসভার বিধায়ক হিসেবে নির্বাচিত হন। তিনি ১৯৯৩ সালে বেতুল বিধানসভা কেন্দ্রের বিধায়ক পদে লড়লেও পরাজিত হয়েছিলেন।
ভাগবত প্যাটেল ২০২০ সালের ৮ ফেব্রুয়ারি ৮৪ বছর বয়সে প্রয়াত হন।
শঙ্কর সেন

শঙ্কর সেন ( – ৮ ফেব্রুয়ারি ২০২০) ভারতের পশ্চিমবঙ্গের একজন শিক্ষায়তনিক ব্যক্তি, তড়িৎ প্রকৌশলী ও রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। এছাড়া তিনি যাদবপুর বিশ্ববিদ্যালয়ে উপাচার্য এবং পশ্চিমবঙ্গ বিধানসভার একজন বিধায়ক ও পশ্চিমবঙ্গ সরকারের একজন মন্ত্রী হিসেবেও দায়িত্ব পালন করেছেন।
শঙ্কর সেন যাদবপুর বিশ্ববিদ্যালয়ের উপাচার্য ছিলেন। তিনি বেঙ্গল ইঞ্জিনিয়ারিং কলেজের তড়িৎ প্রকৌশল বিভাগে অধ্যাপনাও করেছেন।
তিনি ১৯৯১ সালে দমদম থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ১৯৯৬ সালেও তিনি দমদম বিধানসভা কেন্দ্রের বিধায়ক হিসেবে নির্বাচিত হয়েছিলেন। এছাড়া, তিনি ১৯৯১ সাল থেকে ১৯৯৯ সাল পর্যন্ত পশ্চিমবঙ্গ সরকারের বিদ্যুৎমন্ত্রী হিসেবে দায়িত্ব পালন করেছেন।
শঙ্কর সেন ২০২০ সালের ৮ ফেব্রুয়ারি ৯২ বছর বয়সে প্রয়াত হন।
বার্লি মল্ট সিরাপ

বার্লি মল্ট সিরাপ একটি অপরিশোধিত মিষ্টান্ন যা অঙ্কিত, অর্থাৎ মাল্টেড, বার্লি থেকে নিষ্কাশন পদ্দ্ধ তিদ্বারা প্রক্রিয়াজাত করা হয়, যার মধ্যে প্রায় ৬৫ শতাংশ মল্টোজ, ৩০ শতাংশ জটিল কার্বোহাইড্রেট, ৩% প্রোটিন থাকে। মাল্ট সিরাপ গাঢ় বাদামী, ঘন এবং আঠালো এবং "মাল্টি" হিসাবে বর্ণিত একটি শক্তিশালী স্বাদযুক্ত সিরাপ । এটি মিহি সাদা চিনির তুলনায় প্রায় অর্ধেক মিষ্টি। বার্লি মাল্ট সিরাপ কখনও কখনও অন্য প্রাকৃতিক মিষ্টান্নকারীর সাথে মিশ্রণে মল্টের স্বাদ ধার দিতে ব্যবহৃত হয়।
বুলবুলচণ্ডী রেলওয়ে স্টেশন

বুলবুলচন্ডী রেলওয়ে স্টেশন ভারতের পশ্চিমবঙ্গ রাজ্যের মালদা জেলার একটি রেলওয়ে স্টেশন।
বুলবুলচন্ডী রেলওয়ে স্টেশন মালদা জেলার মালদা সদর উপজেলায় অবস্থিত।
বুলবুলচন্ডী রেলওয়ে স্টেশন দিয়ে শুধুমাত্র একটি ট্রেন ৫৫৭০৯/৫৫৭০৯ চলাচল করে। সিঙ্গাঁবাদ- পুরনো মালদা যাত্রাপথে ট্রেনটি বুলবুলচন্ডী রেলওয়ে স্টেশন ও মালদা কোর্ট রেলওয়ে স্টেশনে বিরতি দিয়ে মাত্র ৪৫ মিনিটে ২৪ কিলোমিটার পথ অতিক্রম করে।
মালদা টাউন রেলওয়ে স্টেশন
ইউনিকোডে ইমোটিকন্স

ইমোটিকন হলো একটি ইউনিকোড ব্লক যাতে ইমোটিকন বা ইমোজি রয়েছে।
এগুলোর বেশিরভাগই মানুষের মুখের উপস্থাপনা বা ভঙ্গিমা হিসাবে নির্মিত হয়, যদিও এর মধ্যে কয়েকটি হাতের ইশারা বা অ-মানবিক চরিত্র (একটি শিংযুক্ত "শয়তান", বানর, কার্টুন বিড়াল) অন্তর্ভুক্ত রয়েছে।
২০০৮ সালে ব্লকটি প্রথম প্রস্তাব করা হয়েছিল এবং ইউনিকোড সংস্করণ ৬.০ (২০১০) এ প্রথম অন্তর্ভুক্ত করা হয়েছিল।
মালদা কোর্ট রেলওয়ে স্টেশন

মালদা কোর্ট রেলওয়ে স্টেশন ভারতের পশ্চিমবঙ্গ রাজ্যের মালদা জেলার একটি রেলওয়ে স্টেশন।
মালদা কোর্ট রেলওয়ে স্টেশন মালদা জেলা শহরের কোর্ট এলাকায় অবস্থিত।
মালদা কোর্ট রেলওয়ে স্টেশন চলাচলকারী ট্রেনের নাম্বার গুলো :
কবীর কলা মঞ্চ

১৯৯২ সালে গুজরাতের দাঙ্গার প্রেক্ষিতে কবীর কলা মঞ্চ নামে একটি সাংস্কৃতিক সংগঠন গঠিত হয়েছিল যা ভারতের মহারাষ্ট্রের পুনেতে অবস্থিত । সংগীত, কবিতা ও নাটক মঞ্চায়িত করার মাধ্যমে এটি বর্ণবিরোধী, গণতন্ত্রপন্থী বার্তা ছড়িয়ে দিচ্ছে। এটি এমন শিক্ষার্থী এবং তরুণ পেশাদারদের সমন্বয়ে গঠিত যারা বস্তিতে ও রাস্তায় প্রতিবাদী কবিতা এবং নাটক করে।
গুজরাত দাঙ্গার পরে ১৯৯২ সালে, একদল শিক্ষার্থী একত্রিত হয়ে কবীর কলা মঞ্চ নামে একটি সাংস্কৃতিক গোষ্ঠী গঠন করেছিল যা তাদের সংগীত ও কবিতার মাধ্যমে সামাজিক বৈষম্য, নিম্নবিত্তদের শোষণ, কৃষক আত্মহত্যা, মহিলা শিশু হত্যা, দলিত হত্যা ও দুর্নীতির প্রশস্ত জাল বিস্তারের বিরুদ্ধে অবস্থান করে জনসচেতনতার জন্য কাজ করে যাচ্ছে। 
কবীর কলা মঞ্চের কিছু পরিবেশনা আনন্দ পাটওয়ার্দন তাঁর ডকুমেন্টারি "জয় ভীম কমরেডে" উপস্থাপন করেছেন। 
মহারাষ্ট্র সরকার কর্তৃক "মাওবাদী" এবং "নকশাল" হিসাবে বেআইনি কর্মকাণ্ড (প্রতিরোধ) আইনের অধীনে কবীর কলা মঞ্চ কর্মীদের গ্রেপ্তার করা হয়েছিল। ২০১১ সালের মে মাসে মাওবাদী বা নকশাল আদর্শের প্রচারের অভিযোগে সংগীতজ্ঞ ও কবিদের বিরুদ্ধে সন্ত্রাসবিরোধী স্কোয়াডের তদন্তের ফলে শীতল সাথে এবং কবীর কলা মঞ্চের অন্যান্য সদস্যরা আত্মগোপনে যায়। 
২ এপ্রিল ২০১৩-তে, শীতল সাথে এবং তার স্বামী শচীন মেল, কে কে এম এর এক সদস্য, তারা মুম্বাইয়ের পুলিশ থেকে আত্মগোপন করে বেরিয়ে এসেছিল যে তারা এই অভিযোগের কারণে নির্দোষ এবং তাদের এই কাজটি "আত্মসমর্পণ" নয়, কেকেএমের দুই সদস্য, দীপক দেঙ্গলে এবং সিদ্ধার্থর জামিন মঞ্জুর করে বোম্বাই হাইকোর্ট । তবে গর্ভাবস্থা সত্ত্বেও, শীতল ও তার স্বামীর তৎক্ষনাত এবং পুনরায় জামিনের অস্বীকৃতি জানায় মুম্বাই দায়রা আদালত। অবশেষে মানবিক কারণে বোম্বাই হাইকোর্ট তার জামিন দিয়েছিল ২৮ শে জুন ২০১৩ সালে। ৩ জানুয়ারি ২০১৭ সালে এই দলের অন্যান্য সদস্য   - শচীন মালি, সাগর গোর্খে এবং রমেশ ঘাইচোরকে ভারতের সুপ্রিম কোর্ট জামিন দিয়েছিল। 
ভারতের চলচ্চিত্র ও টেলিভিশন ইনস্টিটিউট অব ইন্ডিয়া, পুনের শিক্ষার্থীদের আয়োজিত ন্যাশনাল ফিল্ম আর্কাইভ অফ ইন্ডিয়া (এনএফএআই) এক অনুষ্ঠানে তাদের পারফরমেন্সের পরে কেকেএম সদস্য ও অনুষ্ঠানের আয়োজকদের উপর বিজেপির ছাত্র সংগঠন অখিল ভারতীয় বিদার্থী পরিষদ (এবিভিপি) সদস্যরা আক্রমণ করেছিল। 
শীতল সাথে হলেন একজন লোক সংগীতশিল্পী, কবি এবং মহারাষ্ট্রের পুনের এক দলিত অধিকার কর্মী, যিনি ২০০০ এর দশকের মাঝামাঝি সময়ে কবীর কলা মঞ্চের অন্যতম প্রধান গায়ক হিসাবে পরিচিতি লাভ করেছিলেন।
২০০৭ সালে, ডকুমেন্টারি চলচ্চিত্র নির্মাতা আনন্দ পাটওয়ার্দন কবীর কলা মঞ্চ অভিনয়ের চিত্রায়ন করেছিলেন এবং ১৯৯৭ সালে মুম্বাইয়ের রামবাই নগরে পুলিশি হত্যাকাণ্ড থেকে যে জাতিগত উত্তেজনা ও সহিংসতা ছড়িয়েছিল তার উপর নির্মিত ছবি "জয় ভীম কমরেডের" ফুটেজ সংগ্রহ করার সময় সাথের ব্যাপক সাক্ষাৎকার নিয়েছিলেন। পটওয়ারর্ধনের মতে, "জয় ভীম কমরেড" শেষ পর্যন্ত ২০১১ সালে মুক্তি পেয়েছিল, "যাতে শীতল-এর সমর্থক লোকেরা আবারও প্রকাশ্যে আসতে পারে এবং প্রমাণ করতে পারে যে তারা শক্তিহীনদের পক্ষে কথা বলা ছাড়া আর কোনও ভুল করেনি"। ভারতের বিভিন্ন কলেজ ও বিশ্ববিদ্যালয়গুলিতে প্রদর্শিত এই ছবিটি সাথের সংগীত এবং বার্তা মহারাষ্ট্রের বাইরের দর্শকদের কাছে তুলে ধরেছিল।
কালীচরণ বন্দ্যোপাধ্যায়

কালীচরণ বন্দ্যোপাধ্যায় (৯ ফেব্রুয়ারি ১৮৪৭ - ৬ ফেব্রুয়ারি ১৯০৭) বাঙালি রাজনীতিবিদ, ইন্ডিয়ান লিগের প্রতিষ্ঠাতা ও ভারতীয় জাতীয় কংগ্রেসের প্রতিষ্ঠাতা সদস্য।
কালীচরণ বন্দ্যোপাধ্যায়ের জন্ম ১৮৪৭ খ্রিস্টাব্দের ৯ ফেব্রুয়ারি জব্বলপুরে। পিতা ছিলেন হরচন্দ্র বন্দ্যোপাধ্যায়।
প্রথম শ্রেণীতে এম.এ করে পরে বি.এল পাশ করেন। ১৮৬৩ খ্রিস্টাব্দে ষোল বৎসর বয়সে খ্রিষ্টধর্ম গ্রহণ করেন এবং পরবর্তীকালে রেভারেন্ড কালীচরণ নামে পরিচিত হন।
প্রথমে আইনজীবী ও পরে জেনারেল এসেমব্লিজ ইনস্টিটিউশনের অধ্যাপক ও শেষে কলকাতা বিশ্ববিদ্যালয়ের প্রথম বাঙালি রেজিস্ট্রার নিযুক্ত হন। পণ্ডিত ও সুবক্তা হিসাবে খ্যাতি ছিল তার। রাজনৈতিক আন্দোলনের সক্রিয় অংশগ্রহণ করেন ও ১৮৭৫ খ্রিস্টাব্দে অন্যান্যদের সঙ্গে ইণ্ডিয়ান লিগ স্থাপন করেন। ইণ্ডিয়ান অ্যাসোসিয়েশনের সভাপতি ছিলেন। ১৮৮৫ খ্রিস্টাব্দে ভারতের জাতীয় কংগ্রেস স্থাপনের সূচনা থেকেই সক্রিয় ভূমিকা গ্রহণ করেন। ১৮৯৫ খ্রিস্টাব্দে টুনা কংগ্রেসের প্রস্তাবক, ১৮৯৬ খ্রিস্টাব্দে কলকাতা কংগ্রেসে বিশ্ববিদ্যালয় বিষয়ক প্রস্তাবক ছিলেন তিনি। ১৮৯৮ খ্রিস্টাব্দে ঢাকায় অনুষ্ঠিত বঙ্গীয় প্রাদেশিক সম্মেলনের সভাপতি ছিলেন কালীচরণ বন্দ্যোপাধ্যায়।
১৯০৭ খ্রিস্টাব্দের ৬ ফেব্রুয়ারি কালীচরণ বন্দ্যোপাধ্যায় প্রয়াত হন।
সুবোধচন্দ্র ও অঞ্জলি বসু সম্পাদিত সাহিত্য সংসদ, কলকাতা প্রকাশিত সংসদ বাঙালি চরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ১২৮-১২৯ দ্রষ্টব্য। আইএসবিএন ৯৭৮-৮১-৭৯৫৫-১৩৫-৬
বাংলাদেশের লোকজ সংস্কৃতি গ্রন্থমালা

বাংলাদেশের লোকজ সংস্কৃতি গ্রন্থমালা বাংলাদেশ সরকারের পৃষ্ঠপোষণে বাংলা একাডেমির উদ্যোগে প্রকাশিত বাংলাদেশের বিভিন্ন জেলা ও অঞ্চলের লোক সংস্কৃতি বিষয়ক গ্রন্থ সিরিজ। এর প্রতিটি খণ্ডেই অঞ্চল বা জেলা ভিত্তিক বাংলাদেশের জেলাসমূহের সাধারণ পরিচিতিসহ সেসব অঞ্চলের ভৌগোলিক উপকরণ, জনধারা, জীবনধারা, পেশা, খাদ্যসংস্কৃতি, পোশাক-পরিচ্ছদ, ঘরবাড়ি, হাটবাজার ও মেলা, বস্তুগত লোকজ সংস্কৃতি, সাহিত্য, আবহমান ধাঁধাঁ, প্রবাদ-প্রবচন, সঙ্গীত ও বাদ্যযন্ত্র, লোকনাট্য, সমুদয় লোকজ উৎসব, লোকাচার, লোকক্রীড়া, মায় লোকচিকিৎসা ও তন্ত্রমন্ত্র, লোকবিশ্বাস ও সংস্কার, লোকপ্রযুক্তি ও লোকস্থাপত্য ইত্যাদি বিচিত্র বিষয়ের বিজ্ঞান ভিত্তিক সংকলন করা হয়েছে।
রাজশাহী কমিউটার

রাজশাহী/ঈশ্বরদী কমিউটার (ট্রেন নং-৫৭/৫৮) বাংলাদেশ রেলওয়ে পরিচালিত একটি আন্তঃনগর শ্রেনীর কমিউটার ট্রেন। ট্রেনটি যাত্রাপথে পাবনা জেলা, নাটোর জেলা, রাজশাহী জেলা ও চাঁপাইনবাবগঞ্জ জেলাকে সংযুক্ত করেছে। এই ট্রেনটি আন্তঃনগর ট্রেনের একটি ভ্যাকুয়াম রেক নিয়ে চলে এবং রহনপুর কমিউটার ট্রেনের সাথে রেক শেয়ার করে।
রাজশাহী/ঈশ্বরদী কমিউটার (৫৭/৫৮) ট্রেনটি পাবনা জেলার থেকে যাত্রা শুরু করে বিভাগীয় শহর রাজশাহী হয়ে চাঁপাইনবাবগঞ্জ জেলার সীমান্তবর্তী রহনপুর রেলওয়ে স্টেশন পর্যন্ত চলাচল করে। ডাউন ৫৮ নং ট্রেনটি ঈশ্বরদী কমিউটার নামে পরিচিত। উক্ত ট্রেনটির সময়সূচি নিচে উল্লেখ করা হলো:
রাজশাহী/ঈশ্বরদী কমিউটার (৫৭/৫৮) যাত্রাপথে যেসকল রেলওয়ে স্টেশনে যাত্রাবিরতি করে নিম্নে তা উল্লেখ করা হলো:
নাসরিন স্পোর্টিং ক্লাব

নাসরিন স্পোর্টিং ক্লাব হলো বাংলাদেশী মহিলা ফুটবল ক্লাব। ক্লাবটি বাংলাদেশের মহিলা ফুটবলের শীর্ষ বিভাগ, যারা বাংলাদেশ মহিলা ফুটবল লীগে প্রতিযোগিতা করে।
গর্ডন রো

চার্লস গর্ডন রো (; জন্ম: ৩০ জুন, ১৯১৫ - মৃত্যু: ৯ জুন, ১৯৯৫) গ্লাসগো এলাকায় জন্মগ্রহণকারী স্কটল্যান্ডীয় বংশোদ্ভূত নিউজিল্যান্ডীয় আন্তর্জাতিক ক্রিকেটার ও আম্পায়ার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও ওয়েলিংটন দলের প্রতিনিধিত্ব করেন গর্ডন রো। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৪৪-৪৫ মৌসুম থেকে ১৯৫২-৫৩ মৌসুম পর্যন্ত গর্ডন রো’র প্রথম-শ্রেণীর খেলোয়াড়ী জীবন চলমান ছিল। মাঝারিসারির ব্যাটসম্যান ছিলেন গর্ডন রো। ১৯৪৪-৪৫ মৌসুমে প্রথম-শ্রেণীর ক্রিকেটে অভিষেক ঘটে তার। ওয়েলিংটনের পক্ষে ছয়টিমাত্র প্রথম-শ্রেণীর ক্রিকেট খেলার পরপরই জাতীয় দলে খেলার জন্যে আমন্ত্রণ বার্তা পান। ১৯৪৫-৪৬ মৌসুমের শুরুতে ওয়েলিংটনের ব্যাসিন রিজার্ভে ওতাগো’র বিপক্ষে সর্বোচ্চ ৭২ রান তুলেন। ঐ মৌসুমে ২৭.০০ গড়ে ৩২৪ রান তুলেছিলেন। এরপূর্বে, ১৯৪৪-৪৫ মৌসুমে ক্যান্টারবারির বিপক্ষে প্রথম-শ্রেণীর ক্রিকেটবিহীন খেলায় ১০২ ও ৭৯ রান তুলেছিলেন তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন গর্ডন রো। ২৯ মার্চ, ১৯৪৬ তারিখে ওয়েলিংটনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ওয়েলিংটন টেস্টে অস্ট্রেলিয়ার মুখোমুখি হন। উভয় ইনিংসেই অস্ট্রেলীয় তারকা খেলোয়াড় বিল ও’রিলি’র বলে শূন্য রানে সাজঘরে তাকে ফিরে আসতে হয়েছিল। এরফলে, দশজন খেলোয়াড়ের অন্যতম হিসেবে তাদেরই একমাত্র টেস্টে জোড়া শূন্য রান লাভের দুঃসহনীয় অভিজ্ঞতা লাভের অধিকারী হন। অপর নিউজিল্যান্ডীয় লেন বাটারফিল্ডের ক্ষেত্রেও একই ঘটনা ঘটে। বাটারফিল্ড সাত নম্বরে ও তিনি ছয় নম্বরে ব্যাটিংয়ে নেমেছিলেন।
পরবর্তী ছয় মৌসুমে কোন প্রথম-শ্রেণীর ক্রিকেট খেলায় অংশগ্রহণ করেননি গর্ডন রো। তবে, ১৯৫২-৫৩ মৌসুমে সেন্ট্রাল ডিস্ট্রিক্টসের অধিনায়কেরূপে খেলার জগতে ফিরে আসেন। তবে, ব্যাট হাতে নিয়ে তিনি খুব কমই সফলতার স্বাক্ষর রেখেছিলেন। কিন্তু, নিজস্ব শেষ খেলায় ওতাগোর বিপক্ষে সেন্ট্রাল ডিস্ট্রিক্টস দলকে ইনিংস বিজয়ে সুন্দর নেতৃত্ব দেন ও প্লাঙ্কেট শীল্ডের পয়েন্ট তালিকায় দলকে দ্বিতীয় স্থানে নিয়ে যান।
ক্রিকেট খেলা থেকে অবসর গ্রহণের পর আম্পায়ারিং জগতের দিকে ধাবিত হন। ১৯৮১-৮২ মৌসুমে নিউজিল্যান্ডে অনুষ্ঠিত মহিলাদের ক্রিকেট বিশ্বকাপ প্রতিযোগিতায় তিনটি খেলায় আম্পায়ারিত্ব করেন।
৯ জুন, ১৯৯৫ তারিখে ৭৯ বছর বয়সে মানাওয়াতু’র পালমারস্টোন নর্থ এলাকায় গর্ডন রো’র দেহাবসান ঘটে।
মহানন্দা এক্সপ্রেস

মহানন্দা এক্সপ্রেস (ট্রেন নাম্বার-১৫/১৬) বাংলাদেশ রেলওয়ে পরিচালিত একটি ব্রডগেজে চলাচলকারী মেইল ট্রেন। মহানন্দা এক্সপ্রেস খুলনা থেকে রহনপুর (চাঁপাইনবাবগঞ্জ) যাত্রাপথে যশোর জেলা, ঝিনাইদহ জেলা, চুয়াডাঙ্গা জেলা, কুষ্টিয়া জেলা, পাবনা জেলা, নাটোর জেলা ও রাজশাহী জেলাকে সংযুক্ত করেছে। এই ট্রেনটি বর্তমানে নকশীকাঁথা কমিউটার এর সাথে রেক শেয়ার করে চলাচল করে।
মহানন্দা এক্সপ্রেস খুলনা থেকে চাঁপাইনবাবগঞ্জ ও রহনপুর থেকে খুলনা রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়। মহানন্দা এক্সপ্রেসে  কম্পার্টমেন্ট আছে মোট ৬টি যার মাঝে সবগুলি কম্পার্টমেন্টই নরমাল এবং আসনের ধরন হচ্ছে শোভন । এবং কোনো আসন নম্বর নাই।
মহানন্দা এক্সপ্রেস যেসকল রেলওয়ে স্টেশন দিয়ে চলাচল করে নিম্নে কিছু স্টেশনের নাম উল্লেখ করা হলো
কসমস পর্বের তালিকা

নিচে বৈজ্ঞানিক প্রামাণ্যচিত্রভিত্তিক টেলিভিশন ধারাবাহিক "কসমসের" পর্বসমমূহের তালিকা রয়েছে। এর প্রথম ধারাবাহিক "" ১৯৮০ সালে কার্ল সেগানের উপস্থাপনায় পিবিএসে সম্প্রচারিত হয়। দ্বিতীয় ধারাবাহিক "" ২০১৪ সালে নিল ডিগ্রেস টাইসনের উপস্থাপনায় ফক্স নেটওয়ার্কের সকল চ্যানেলে সম্প্রচারিত হয়। এর তৃতীয় ধারাবাহিক "পসিবল ওয়ার্ল্ডস" ২০২০ আবারও টাইসনের উপস্থাপনায় প্রচারিত হওয়ার কথা রয়েছে।
সখেরবাজার মেট্রো স্টেশন

সখের বাজার মেট্রো স্টেশন হল ভারতের কলকাতার দক্ষিণাঞ্চলের বেহালার সখেরবাজারে কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।
এই স্টেশনটি বেহালার সখেরবাজার এলাকাতে অবস্থিত। স্টেশনের ভৌগোলিক অবস্থান হল । স্টেশনটির পূর্ববর্তী স্টেশন হল ১.২১৫ কিলোমিটার দূরে অবস্থিত ঠাকুরপুকুর মেট্রো স্টেশন এবং পরবর্তী স্টেশন হল ১.৩৩ কিলোমিটার দূরে অবস্থিত বেহালা চৌরাস্তা মেট্রো স্টেশন।
২০১০-২০১১ অর্থবর্ষের রেল বাজেটে কলকাতা মেট্রো লাইন ৩ এর অনুমোদিত হয় এবং নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়।
কলকাতা মেট্রোর লাইন ৩-এর অন্তর্গত সখেরবাজার মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। 
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।
নিকোলাস থিউনিসেন

নিকোলাস হেনড্রিক ক্রিস্টিয়ান ডি জং থিউনিসেন (; জন্ম: ৪ মে, ১৮৬৭ - মৃত্যু: ৯ নভেম্বর, ১৯২৯) কেপ উপনিবেশের কোলসবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন নিকোলাস থিউনিসেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নিকোলাস থিউনিসেন। ২৫ মার্চ, ১৮৮৯ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
নিকোলাস থিউনিসেন উদ্বোধনী বোলার হিসেবে খেলতেন। ১৮৮৮-৮৯ মৌসুমে আর. জি. ওয়ারটন একাদশের বিপক্ষে প্রাদেশিক দলের সদস্যরূপে তিনটি প্রথম-শ্রেণীবিহীন খেলায় অংশ নিয়ে ১০.৭৩ গড়ে ৩৪টি উইকেট লাভ করেছিলেন। ফলশ্রুতিতে, একমাত্র টেস্টে অংশগ্রহণের সুযোগ পান। এ খেলার মাধ্যমেই প্রথম-শ্রেণীর ক্রিকেটে অভিষেক পর্ব সম্পন্ন হয় তার। এ সফরের শেষদিকে দ্বিতীয় টেস্টে অংশ নেন। তবে, কেপটাউনের ঐ টেস্টে ব্যর্থতার পরিচয় দেন। বোলিং উদ্বোধনে নামলেও কোন উইকেট লাভে ব্যর্থ হন।
১৮৮৮-৮৯ মৌসুম থেকে ১৮৮৯-৯০ মৌসুম পর্যন্ত নিকোলাস থিউনিসেনের প্রথম-শ্রেণীর খেলোয়াড়ী জীবন চলমান ছিল। ডানহাতি ফাস্ট-মিডিয়াম বোলার নিকোলাস থিউনিসেন কার্যকরী অফকাটার করতে পারতেন। টেস্ট ক্রিকেটে অংশ নেয়ার পর ১৮৮৯-৯০ মৌসুমে দুইটি প্রথম-শ্রেণীর খেলায় অংশ নেন। প্রথম খেলায় ওয়েস্টার্ন প্রভিন্সের সদস্যরূপে নাটাল দলের বিপক্ষে খেলেন। ৫/৫৫ ও ৬/৫৩ লাভ করেছিলেন তিনি। প্রথম খেলা শেষ হবার পরদিনই দ্বিতীয় খেলায় অংশ নেন। কেপ টাউন ক্লাবসের সদস্যরূপে নাটালের বিপক্ষে তিনি ২/৪৭ ও ৭/৪১ পান।
৯ নভেম্বর, ১৯২৯ তারিখে ৬২ বছর বয়সে ট্রান্সভালের উইলেমসডাল এলাকায় নিকোলাস থিউনিসেনের দেহাবসান ঘটে।
নাইনটিন সেভেনটিন (২০১৯-এর চলচ্চিত্র)

নাইনটিন সেভেনটিন হল স্যাম মেন্ডেজ পরিচালিত, রচিত, ও প্রযোজিত ২০১৯ সালের ব্রিটিশ মহাকাব্যিক যুদ্ধভিত্তিক চলচ্চিত্র। এতে শ্রেষ্ঠাংশে অভিনয় করেছেন জর্জ ম্যাকাই ও ডিন-চার্লস চ্যাপম্যান এবং পার্শ্ব চরিত্রে অভিনয় করেছেন মার্ক স্ট্রং, অ্যান্ড্রু স্কট, রিচার্ড ম্যাডেন, ক্লেয়ার দ্যুবুর্ক, কলিন ফার্থ ও বেনেডিক্ট কাম্বারব্যাচ। এটি মেন্ডেজের পিতামহ আলফ্রেড মেন্ডেজের জীবনের খণ্ডাংশ ও প্রথম বিশ্বযুদ্ধে দুজন তরুণ ব্রিটিশ সেনার গল্প অনুসারে নির্মিত।
"নাইনটিন সেভেনটিন" চলচ্চিত্রটির উদ্বোধনী প্রদর্শনী ২০১৯ সালের ৪ঠা ডিসেম্বর এবং এটি ২৫শে ডিসেম্বর মার্কিন যুক্তরাষ্ট্রে ও ২০২০ সালের ১লা জানুয়ারি যুক্তরাজ্যে প্রেক্ষাগৃহে মুক্তি পায়। চলচ্চিত্রটি মেন্ডেজের পরিচালনা, অভিনয়, চিত্রগ্রহণ, সঙ্গীত, সম্পাদনা, শব্দগ্রহণ ও বাস্তবতার জন্য প্রশংসিত হয়। চলচ্চিত্রটি ৯২তম একাডেমি পুরস্কারে দশটি বিভাগে মনোনয়ন লাভ করে, তন্মধ্যে রয়েছে শ্রেষ্ঠ চিত্রগ্রহণ, শ্রেষ্ঠ দৃশ্যমান প্রভাব, শ্রেষ্ঠ শব্দ মিশ্রণ বিভাগে পুরস্কার অর্জন করে। এছাড়া চলচ্চিত্রটি ৭৭তম গোল্ডেন গ্লোব পুরস্কারের সেরা নাট্য চলচ্চিত্র ও সেরা পরিচালক বিভাগে পুরস্কৃত হয়; ৭৩তম ব্রিটিশ একাডেমি চলচ্চিত্র পুরস্কারে শ্রেষ্ঠ চলচ্চিত্র ও শ্রেষ্ঠ পরিচালনাসহ সাতটি বিভাগে পুরস্কৃত হয়; এবং শ্রেষ্ঠ চলচ্চিত্র বিভাগে প্রডিউসার্স গিল্ড অব আমেরিকা পুরস্কার লাভ করে। এছাড়া মেন্ডেজ সেরা চলচ্চিত্র পরিচালনা বিভাগে ডিরেক্টরস গিল্ড অব আমেরিকা পুরস্কার অর্জন করেন।
অ্যাম্বলিন পার্টনার্স ও নিউ রিপাবলিক পিকচার্স ২০১৮ সালের জুন মাসে এই চলচ্চিত্রের স্বত্ব গ্রহণের ঘোষণা দেয় এবং এর পরিচালক হিসেবে স্যাম মেন্ডেজ ও চিত্রনাট্যকার হিসেবে মেন্ডেজের সাথে ক্রিস্টি উইলসন-কেয়ার্নসের নাম ঘোষণা করে। টম হল্যান্ডের সাথে এই চলচ্চিত্রের জন্য যোগাযোগ করা হয়, কিন্তু তিনি এতে যুক্ত হননি। অক্টোবরে মেন্ডেজের সাথে চিত্রগ্রাহক হিসেবে রজার ডিকিন্স যোগ দেন। একই মাসে জর্জ ম্যাকাই ও ডিন-চার্লস চ্যাপম্যান শ্রেষ্ঠাংশে অভিনয়ের জন্য চুক্তিবদ্ধ হন। ২০১৯ সালের মার্চ মাসে টমাস নিউম্যানকে এই চলচ্চিত্রের সুরারোপের জন্য নিযুক্ত করা হয়। একই মাসে পার্শ্ব চরিত্রে অভিনয় করেছেন বেনেডিক্ট কাম্বারব্যাচ, কলিন ফার্থ, মার্ক স্ট্রং, রিচার্ড ম্যাডেন, অ্যান্ড্রু স্কট, ড্যানিয়েল মেস, অ্যাড্রিয়ান স্কারবরা, জেমি পার্কার, নভান রিজওয়ান ও ক্লেয়ার দ্যুবুর্ক পার্শ্ব চরিত্রে অভিনয়ের জন্য যোগ দেন।
রজার ডিকিন্স এই চলচ্চিত্রের চিত্রগ্রাহক, এটি মেন্ডেজের সাথে তার চতুর্থ কাজ। তারা ২০০৫ সালে "জারহেড" চলচ্চিত্রে প্রথম একসাথে কাজ করেছিলেন। দীর্ঘ চিত্রগ্রহণের মাধ্যমে পুরা কাজ সমাপ্ত হয় এবং ক্যামেরার নড়াচড়া এমনভাবে করা হয় যেন মনে হয় একটি শটেই পুরো দৃশ্য ধারণ করা হয়েছে। "টাইম"-এর প্রতিবেদনে প্রকাশিত হয় যে, "চলচ্চিত্রের প্রথম থেকে শেষ পর্যন্ত ক্যামেরা দুজন ল্যান্স করপোরালের উপর রয়ে যায়, যেন মনে হয় একটি দীর্ঘ চিত্রগ্রহণের মধ্যেই এটি সমাপ্ত হয়েছে, অনেকটা ২০১৫ সালে শ্রেষ্ঠ চলচ্চিত্র বিভাগে অস্কারপ্রাপ্ত "বার্ডম্যান" চলচ্চিত্রে আলেহান্দ্রো গোন্সালেস ইনারিতুর পদ্ধতির মত। এর উদ্দেশ্য হল দর্শকদের একটি প্রচালকের মধ্যে নিমজ্জিত করা।"
দীর্ঘতম ঝুলন্ত সেতু স্প্যানের তালিকা

বিশ্বের দীর্ঘতম ঝুলন্ত সেতুগুলো তাদের প্রধান স্প্যানের দৈর্ঘ অনুযায়ী তালিকাভুক্ত হয়েছে। ঝুলন্ত সেতুগুলোর মধ্যে তুলনা করার সবচেয়ে প্রচলিত বিষয় হলো প্রধান স্প্যানের দৈর্ঘ্য। তাছাড়া টাওয়ারের উচ্চতা এবং ইঞ্জিনিয়ারিংয়ের জটিলতাও অন্তর্ভুক্ত আছে।
তালিকাটিতে শুধু সম্পূর্ণ সেতুগুলোকে অন্তর্ভুক্ত করা হয়েছে। এটাতে অন্য কোন ধরনের সেতু অন্তর্ভুক্ত করা হয় নি।
পেইফান নদী

পেইফান নদী () একটি নদী যা চীনের কুয়েইচৌ ও ইউন্নান প্রদেশে অবস্থিত। এটি বৃহৎ চুচিয়াং নদীর অববাহিকার অংশ।
পেইফান নদীটি চীনের ইউন্নান ও কুয়েইচৌ প্রদেশ দিয়ে প্রবাহিত হয়েছে। নদীটি কুয়াংশি প্রদেশের সীমানাতে পৌছে নানফান নদীর সাথে মিশে হুংশুই নদীটির জন্ম দিয়েছে এবং সেই নদীটি দক্ষিণ-পূর্ব দিকে চলে গেছে।
ইয়েলাং ও নানইউয়ে রাজ্যের পথ হিসেবে নদীটি ইতিহাসে তাৎপর্যপূর্ণ ছিল।
অনেকগুলি সেতু এই নদীকে অতিক্রান্ত হয়েছে। যেমন পেইফানচিয়াং সেতু, ছিংলুং রেলওয়ে সেতু, পেইফান নদীর কুয়াংশি মহাসড়ক সেতু, পেইফান নদীর শুইপাই রেলসেতু,
পেইফান নদীর হুখুন মহাসড়ক সেতু। এই সবগুলি সেতুই বিশ্বের উচ্চতম সেতুগুলির মধ্যে পড়েছে।
ছিণটারা ফূণলাপ

ছিণটারা ফূণলাপ () ডাকনাম ছিণ (), একজন থাই অভিনেতা ও গায়ক.
ছিণটারা ১৯৬৯ সালে 6ঠা মার্চ থাইল্যান্ডের রই এট প্রদেশ জন্মগ্রহণ করে। বর্তমানে সে থাইল্যান্ডের তিনি ক্যাট 9 স্টুডিওর অধীনে একজন শিল্পী।.
কোমর-উচ্চতা অনুপাত

কোনও ব্যক্তির কোমর-উচ্চতা অনুপাত বলতে কোনও নির্দিষ্ট এককে (যেমন ইঞ্চি বা সেন্টিমিটার এককে) কোমরের বেড় বা পরিধির পরিমাপকৃত মানকে ঐ ব্যক্তির উচ্চতার পরিমাপকৃত মান (একই এককে) দিয়ে ভাগ করলে ০ ও ১-এর মধ্যবর্তী যে এককবিহীন ভগ্নাংশটি পাওয়া যায়, তাকে বোঝায়। যেমন কোনও ব্যক্তির পরিমাপকৃত উচ্চতা যদি ৫ ফুট ১০ ইঞ্চি (=অর্থাৎ ৭০ ইঞ্চি) হয় এবং তার কোমরের পরিমাপকৃত পরিধি বা বেড় যদি ৩৫ ইঞ্চি হয়, তাহলে তার কোমর-উচ্চতা অনুপাত হলো ৩৫ ইঞ্চি ÷ ৭০ ইঞ্চি = ০.৫।
কোমর-উচ্চতা অনুপাতটি দিয়ে কোনও ব্যক্তির দেহে মেদ বা স্নেহপদার্থের বিতরণ সম্পর্কে ধারণা করা যায়। যদি কারও কোমর-উচ্চতা অনুপাত বেশি হয়, তাহলে তার অতিশয় মেদবাহুল্য অর্থাৎ অতিস্থূলতাজনিত কারণে হৃৎপিণ্ড ও রক্তসংবহনতন্ত্রের রোগ হবার ঝুঁকি বেশি থাকে। কোমর-উচ্চতা অনুপাতের সাথে ঔদরিক অতিস্থূলতা অর্থাৎ পেটে ও তলপেটে মাত্রাতিরিক্ত মেদবাহুল্যের সরাসরি সম্পর্ক আছে।
আট বছর ধরে ১১ হাজার ব্যক্তির উপরে পরিচালিত একটি গবেষণার ফলাফল ২০১০ সালে প্রকাশিত হয়, যাতে গবেষকেরা এই সিদ্ধান্তে উপনীত হন যে বহুল প্রচলিত দেহ ভর সূচক (বডি ম্যাস ইনডেক্স, Body mass index) অপেক্ষা কোমর-উচ্চতা অনুপাতটি হৃৎপিণ্ড অকেজো হওয়া (হার্ট অ্যাটাক), পক্ষাঘাত (স্ট্রোক) বা মৃত্যুর ঝুঁকি পরিমাপ করার ক্ষেত্রে অধিকতর উন্নত একটি নির্দেশক। তবে ২০১১ সালে প্রকাশিত একটি ১৩ বছরব্যাপী (৬০ হাজার ব্যক্তির উপরে পরিচালিত) গবেষণার ফলাফল অনুসারে কোমর-নিতম্ব অনুপাত (দেহ ভর সূচকের সাথে সামঞ্জস্য রেখে) রক্ত সরবরাহে বিঘ্নের কারণে সৃষ্ট হৃদরোগের ফলে মৃত্যু ভবিষ্যদ্বাণী করার ক্ষেত্রে একটি উন্নততর নির্দেশক।
সাধারণত কোমর-উচ্চতা অনুপাত যদি ০.৫-এর বেশি হয়, তাহলে সেটিকে উচ্চ ঝুঁকি নির্দেশকারী সঙ্কটজনক মান হিসেবে গণ্য করা যায়। ২০১০ সালে কোমর-উচ্চতা অনুপাতের উপরে পরিচালিত বিভিন্ন গবেষণার একটি পর্যালোচনাতে বলা হয় যে "কোমর-উচ্চতা অনুপাত সম্ভবত সুবিধাজনক কারণ এটির জন্য বয়স, লিঙ্গ বা জাতিভিত্তিক সীমান্ত মানের কোনও প্রয়োজন হয় না।" ৪০ বা তার কম বয়সীদের জন্য সঙ্কটজনক মান হল ০.৫; ৪০-৫০ বছর বয়সী ব্যক্তিদের জন্য সঙ্কটজনক মান ০.৫ থেকে ০.৬-এর মধ্যে অবস্থিত; অন্যদিকে ৫০-ঊর্ধ্ব বয়সী ব্যক্তিদের জন্য সঙ্কটজনক মানটি ০.৬ বা এর বেশি হয়।
মহা ভজিরালঙ্কম

মহা ভজিরালঙ্কম (থাই: มหาวชิราลงกรณ
<nowiki>;</nowiki> ২৮ জুলাই ১৯৫২ – ),থাইল্যান্ডের রাজা ছিলেন।. 10 থাইল্যান্ডের সবচেয়ে দীর্ঘস্থায়ী চক্রী এছাড়াও তিনি নবম রাম হিসেবে পরিচিত ছিলেন। ১৩ অক্টোবর, ২০১৬.